stanford-oval/wikipedia huggingface dataset:
Emmanuel Frimpong

Frimpong vuonna 2010
Emmanuel Yaw Frimpong (s. 10. tammikuuta 1992, Accra, Ghana) on englantilais-ghanalainen jalkapalloilija. Puolustavana keskikenttäpelaajana pelaava Frimpong edustaa Venäjän valioliigan FC Ufaa.
Frimpong pelasi lontoolaisessa Arsenal FC:ssä 9-vuotiaasta lähtien vuoteen 2014 saakka. Seuran reservijoukkueeseen hänet nostettiin vuonna 2008, ja kesällä 2010 hän sai runsaasti peliaikaa edustusjoukkueen harjoitusotteluissa. Frimpong teki läpimurtonsa kaudella 2011-2012 murtautumalla Arsenalin ykkösmiehistöön. Frimpong kuitenkin pudotettiin ykkösjoukkueesta, ja vuosina 2012-2014 hän oli lainalla Wolverhamptonissa, Fulhamissa sekä Charltonissa.
1. syyskuuta 2014 Frimpong teki kolmivuotisen sopimuksen venäläisjoukkue FC Ufan kanssa.
Maajoukkueura

Nuorten maajoukkueissa Frimpong on edustanut Englantia, ja pelannut maan alle 16- ja alle 17-vuotiaiden joukkueissa. A-maajoukkuetasolla hän kuitenkin edustaa synnyinmaataan Ghanaa.
Käännös suomeksi
Zamorano

Zamoranojuustoa.
Zamorano on espanjalainen lampaanmaidosta valmistettu juusto.
Zamoranoa valmistetaan Zamoran maakunnassa Kastilia ja Leónin itsehallintoalueella. Juustolla on suojattu alkuperänimitys vuodesta 1993. Ensimmäiset merkit juustonvalmistuksesta Zamoran alueelta ovat yli 4 000 vuoden takaa. Kirjallisia lähteitä juuston valmistuksesta lampaanmaidosta on Rooman valtakunnanajoilta ja keskiajalta. Sisterssiläisillä luostareillaoli suuri merkitys perinteisten juustonvalmistustapojen säilyttämisessä ja nykyisin perinteisiin tapoihin yhdistetään nykyaikaisia laadunvalvontamenetelmiä.
Zamoranajuuston valmistuksessa käytetään maitoa Churra- ja Castellana-rotuisista lampaista. Maitoa saostetaan juoksutteella noin 30-45 minuuttia 28–32 °C lämpötilassa. Juusto suolataan joko kuivasuolalla, tai upottamalla se suolaliuokseen noin 36 tunnin ajaksi. Juusto kypsyy yli sadan päivän ajan ja sen kypsymisen aikana juustoa käännellään ja hierotaan oliiviöljyllä. Kypsymisajan lämpötila pidetään alle 15 °C. Valmis juusto on sylinterin muotoinen ja sillä on keltainen tai harmaa kuori. Yksittäinen juusto painaa noin 4 kiloa. Juuston rakenne on luja ja tiivis. Sen makua on kuvailtu voimakkaaksi, pähkinäiseksi, voiseksi ja pikantiksi.
Österstjernan

| Österstjernan |
| --- | --- |
Tyyppi:  pakettijahti, kahvelikutteri
Kotipaikka:  Loviisa
Omistaja:  Oy Pro Österstjernan Ab (varustaja)
Vesillelasku:  2005
Tekniset tiedot
Pituus:  21,6 m
Leveys:  6,6 m
Syväys:  1,9 m
Uppouma:  50 t
Koneteho:  120 kW
Nopeus:  Max. 10 kn purjein, moottorilla 7-8 kn
Matkustajia:  25
Miehistö:  4
Muuta:  Purjepinta-ala 277 m²
Österstjernan on vuosina 2002–2006 rakennettu kopio samannimisestä purjealuksesta, joka kuljetti 1800-luvulla rahtia Loviisan ja Tukholman välillä. Alkuperäinen pakettijahti Österstjernan rakennettiin Pietarsaaressa vuosina 1813-1814, ja sen kantavuus oli noin 50 tonnia. Laivasta on säilynyt muun muassa alkuperäisiä mittakirjoja sekä 1820-luvulta peräisin oleva maalaus. Näiden perusteella venesuunnittelija Eivind Still piirsi uuden Österstjernanin, joka rakennettiin Loviisan Laivasillalla talkootyönä ja valmistui syksyllä 2006.
Purjealuksesta vastaa osakeyhtiö ja toimintaa pyörittää taustayhdistys (Yhdistys ry Österstjernan rf), joka omistaa enemmistön purjealuksen varustajana toimivasta osakeyhtiöstä. Aluksen kotisatama on Loviisan Laivasilta, jossa se myös talvehtii useimmat vuodet.
Österstjernan on rekisteröity huvi-alukseksi. Sen pää-asiallisena toimintana on huvipurjehdukset lähinnä itäisellä Suomenlahdella, niin yhdistyksen omilla matkoilla kuin myös charterkäytössä. Yhdistys on keskittynyt nuorisotyöhön ja purjehdusperinteiden ylläpitoon.
Aiheesta muualla

Österstjernanin verkkosivut
Zamzam Mohamed Farah

Zamzam Mohamed Farah (s. 19. maaliskuuta 1991 Mogadishu) on somalialainen pikajuoksija. Hän kilpaili vuoden 2012 kesäolympialaisissa Lontoossa ja putosi naisten 400 metrin juoksussa ensimmäisellä kierroksella jäätyään eränsä seitsemänneksi. Hänen aikansa oli 1.20,48. Farah toimi myös maansa lipunkantajana olympialaisissa.
Ágios Konstantínos (Attika)

| Ágios Konstantínos Άγιος Κωνσταντίνος |
| --- | --- |
 Ágios Konstantínoksen kylä.
 Kunnallisyksikön sijainti
 Ágios Konstantínos
 Koordinaatit: 37°43′31″N, 24°0′46″E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Itä-Attika
Kunta:  Lavreotikí
Hallinto:  
 – Asutustyyppi:  kunnallisyksikkö, entinen kyläkunta, kylä
 – Kallikrates-koodi:  490502
Korkeus:  154 m
Väkiluku (2011):  728
 – Kylä:  659
Aikavyöhyke:  UTC+2
 – Kesäaika:  UTC+3
Postinumero:  195 00
Rekisterikilpi:  Z
Infobox OKVirheellinen NIMI-arvo: 
Ágios Konstantínos (kreik. Άγιος Κωνσταντίνος) on Kreikan kylä sekä samanniminen Lavreotikín kunnan kunnallisyksikkö (Δημοτική Ενότητα Αγίου Κωνσταντίνου, Dimotikí Enótita Agíou Konstantínou) ja entinen itsenäinen kyläkunta. Se sijaitsee Itä-Attikan alueyksikössä Attikan alueella. Koko kunnallisyksikön väkiluku on 728 ja varsinaisen Ágios Konstantínoksen kylän väkiluku 659 (vuonna 2011).
Serpiérin kaivoksen vanhoja rakennuksia Ágios Konstantínoksessa.
Ágios Konstantínoksen kylä sijaitsee Attikan niemimaan eteläosissa linnuntietä noin 38 kilometriä kaakkoon Ateenan keskustasta. Kylä on nimetty Konstantinus Suuren (Pyhä Konstantinos) ja tälle omistetun kirkon mukaan. Vuoteen 1954 saakka kylän nimi oli Kamáriza (Καμάριζα). Ágios Konstantínoksen lähistöllä on ollut lukuisia kaivoksia, ja se on myös antiikin aikaisten Laureionin hopeakaivosten aluetta.
Ágios Konstantínos oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lavreotikín kuntaan yhdessä Keratéan kanssa, jolloin se muuttui uuden kunnan kunnallisyksiköksi.
Kunnallisyksikön osat

Ágios Konstantínoksen kunnallisyksikkö muodostuu seuraavista kyläyhdyskunnista ja asutuksista:
| Kylä tai muu asutus | Väkiluku (2011) |
| --- | --- |
Ágios Konstantínos: 659
Esperídes: 69
Yhteensä: 728
Aiheesta muualla

Kuvia tai muita tiedostoja aiheesta Ágios Konstantínos Wikimedia Commonsissa
Estádio Louis Ensch

| Estádio Louis Ensch |
| --- | --- |

Rakennuksen tiedot
Sijainti:  Coronel Fabriciano, Brasilia
Avattu:  1950
Omistaja:  Social Futebol Clube
Kenttä:  Nurmi
Käyttäjät
 Social Futebol Clube 
Katsojakapasiteetti
 6 000 
Kentän mitat
 110 m × 75 m 
Lisää rakennusartikkeleitaArkkitehtuurin teemasivulla
Estádio Louis Ensch on monikäyttöinen stadion Coronel Fabricianossa Brasiliassa. Se avattiin vuonna 1950. Nykyään sitä käytetään enimmäkseen jalkapallossa Social Futebol Clube kotikenttänä. Stadionille mahtuu 6 000 ihmistä.
Yläjärvi (täsmennyssivu)

Yläjärvi voi tarkoittaa seuraavia:
Kylä

Yläjärvi, entinen kylä Korpiselällä
Yläjärvi nyk. Priladožkoje, kylä Pyhäjärvellä Suomen Neuvostoliitolle luovuttamalla alueella
Järvi

Yläjärvi, järvi Inarissa Paatarin lähellä
Yläjärvi, järvi Inarissa Sulkusjärven lähellä
Kälkäjärvien Yläjärvi, järvi Joutsassa
Yläjärvi, järvi Kiuruvedellä
Yläjärvi, järvi Kuhmossa
Yläjärvi, järvi Kuhmoisissa
Yläjärvi, järvi Mikkelissä
Yläjärvi, järvi Padasjoella
Yläjärvi, järvi Pyhäjoella
Yläjärvi, järvi Sallassa
Yläjärvi, järvi Sulkavalla
Yläjärvi, järvi Tuusniemellä
Yläjärvi, järvi Varkaudessa
Yläjärvi (engl. Lake Superior), järvi Yhdysvaltain ja Kanadan rajalla
Yläjärvi, järvi Korpiselällä Suomen Neuvostoliitolle luovuttamalla alueella
Yläjärvi, järvi Pyhäjärvellä Suomen Neuvostoliitolle luovuttamalla alueella
Henkilöitä

Erja Yläjärvi (s. 1977), suomalainen päätoimittaja, Toivo Yläjärven tytär
Toivo Yläjärvi (1941–2014), suomalainen poliitikko, Keskustan kansanedustaja ja ministeri.
Emmanuel Hostache

Emmanuel Hostache
Emmanuel Hostache (18. heinäkuuta 1975 – 30. toukokuuta 2007) oli ranskalainen rattikelkkailija. Vuoden 1998 talviolympialaisissa Naganossa hän sai pronssimitalin neljän miehen kelkoissa. Vuoden 1999 maailmanmestaruuskilpailuissa Cortina d’Ampezzossa hän voitti kultaa neljän miehen kelkoissa ja sai lisäksi pronssimitalin kahden miehen kelkoissa.
Hostache oli lapsena myös kuulantyönnön Ranskan-ennätyksen hallussapitäjä. Hän kuoli 31-vuotiaana Ewingin sarkoomaan.
Aiheesta muualla

Emmanuel Hostache Biography and Statistics (Arkistoitu – Internet Archive) (englanniksi)
Fastida

Fastida oli ensimmäinen gepidien nimeltä tunnettu kuningas. Hänet mainitaan Jordanesin kirjoittamassa goottien historiassa De origine actibusque Getarum. Fastidan johdolla gepidit löivät burgundit ja alistivat myös muita heimoja. Fastida haastoi myös gootit vaatien näiden alueita, mutta kärsi nöyryyttävän tappion heitä vastaan.
Zawiercien piirikunta

Zawiercien piirikunta (puol. powiat zawierciański) on yksi Sleesian voivodikunnan piirikunnista. Sen arvioitu väkiluku oli vuoden 2019 lopussa 117 624. Piirikuntaan kuuluvat kaksi kaupunkikuntaa ovat Poręba ja Zawiercie. Kahdeksan maalaiskuntaa ovat Irządze, Kroczyce, Łazy, Ogrodzieniec, Pilica, Szczekociny, Włodowice, Żarnowiec ja niissä sijaitsee kylien lisäksi neljä kaupunkia, Łazy, Ogrodzieniec, Pilica ja Szczekociny.
Piirikunnan väestöpyramidi 2014.
Vuoden 2019 lopussa Zawiercien piirikunnassa arvioitiin olevan 117 624 asukasta, joista 51,6 prosenttia naispuolisia ja 48,4 prosenttia miespuolisia. Puolan väestönlaskennassa 2011 väkiluvun laskettiin olevan 123 021 ja sen ennakoidaan vuoteen 2050 mennessä pienenevän 93 305 asukkaaseen. Alle 18-vuotiaiden arvioidaan vuoden 2019 lopussa muodostaneen 15,8 prosenttia piirikunnan väestöstä, työikäisten 58,9 prosenttia ja eläkeikäisten 25,3 prosenttia väestön keski-iän ollessa 44,1 vuotta. Elävänä syntyneiden määrä oli vuonna 2019 yhteensä 866 lasta.
Yhdysvaltain presidentinvaalit 1856

Yhdysvaltain presidentinvaalit 1856 järjestettiin 4. marraskuuta 1856. Vaalit voitti demokraatti James Buchanan haastajanaan republikaani John C. Frémont ja Know Nothing -puolueen Millard Fillmore. Buchanan sai äänestyksessä 174 valitsijamiestä Frémontin 114 ja Fillmoren 8 valitsijamiesääntä vastaan.
Vaalikampanja

Orjuus nousi vaalien pääkysymykseksi. Aikaisemmin hallitseva puolue Whig oli romahtanut ja uudeksi puolueeksi oli perustettu republikaaninen puolue, joka vastusti orjuutta. Demokraattisten ehdokas Buchananin mielestä orjuus oli osavaltioiden ja yksittäisten alueiden ratkaistavissa, kun taas republikaanien ehdokkaan Frémontin mukaan liittovaltion pitäisi kieltää orjuus. Know Nothing -puolueen ehdokas Millmore taas järjesti maahanmuuton vastaisen kampanjan eikä keskittynyt orjuuteen. Demokraatit vetosivat kuitenkin liittovaltion mahdollisen hajoamiseen, jos orjuudenvastaiset tunteet vallitsevat. He onnistuivat voittamaan useita tärkeitä osavaltioita, joka mahdollisti Buchananin voiton.
Aiheesta muualla

Geoelections - Kartta vuoden 1856 presidentinvaalien annetuista äänistä (englanniksi)
Zamperla

Zamperla Rides on italialainen Vicenzassa toimiva huvipuistojen laitteiden valmistaja. Se on tunnettu ympäri maailman mm. vuoristoradoistaan, joita se on valmistanut erittäin monenlaisia ja runsaasti eri malleja.
Zamperla pyrkii valmistamaan myös nuoremmille lapsille ja massatuotantoon sopivia laitteita useiden sen kilpailijoiden keskittyessä yhä suurempiin ja nopeampiin vuoristoratoihin. Suomessa Powerparkissa, Särkänniemessä sekä Linnanmäellä on useita Zamperlan valmistamia erityisesti lapsille tarkoitettuja laitteita. Esimerkiksi Särkänniemen vuoden 2005 uutuuslaite Trombi, vuoden 2010 uutuuslaite MotoGee, vuoden 2016 uutuuslaite X sekä vuoden 2019 uutuuslaite Boom ovat Zamperlan valmistamia.[lähde? ]
Aiheesta muualla

Yrityksen verkkosivusto
Emmanuel Fréteau de Saint Just

Emmanuel Fréteau de Saint Just 1790-luvulla.
Emmanuel Marie Michel Philippe Fréteau de Saint Just (1745–1794) oli ranskalainen aatelismies, lakimies ja poliitikko; perustuslaillisen kuningaskunnan kannattaja, joka teloitettiin giljotiinilla vallankumouksen hirmuhallinnon aikana.
Fréteau de Saint Just oli Ranskan aateliston edustajana sekä Melunin voutikunnan että Moret-sur-Loingin äänin vuoden 1789 säätyvaltiopäivillä Versilles’ssa. Hän oli jo edustajaksi tullessaan kuuluisa oltuaan edellisvuonna Doullensin vankilassa avoimesta kansanvallan vastustamisesta.
Säätyvaltiopäiville tullessaan hän liittyi vapaamielisiin aatelismiehiin, jotka halusivat asettaa koetteelle yksinvaltiuden ja yhdistää kolme säätyä yhtenäiseksi kansalliskokoukseksi. Vankkumattomana perustuslaillisen monarkian kannattajana hän ehdotti kuninkaalle titteliä ”ranskalaisten kuningas”, Roi des Français.
Uransa aikana Fréteau de Saint Just valittiin kaksi kertaa kansalliskokouksen puhemieheksi, hän toimi Pariisin parlamentin neuvonantajana ja oli yksi ihmis- ja kansalaisoikeuksien julistuksen kirjoittajista.
Kun lakiasäätävän kansalliskokouksen tynkäistunto oli poistanut kuninkaan asemastaan 10. elokuuta 1792, Fréteau de Saint Just oli eri mieltä vallankumouksen uudesta suunnasta. Hän vetäytyi Meluniin maatilalleen Vaux-le-Pénilissä, jonne hänen isänsä oli rakennuttanut nykypäiviin säilyneen linnan.
Vaux-le-Pénilissä hän osallistui aktiivisesti kuntayhteisön elämään. Vallankumouksen hirmuhallinnon aikana hänet pidätettiin ”syyllisenä”. Ensin Fréteau de Saint Just vapautettiin syytteistä, osittain kotiseutunsa asukkaiden myönteisten lausuntojen vuoksi, mutta niistä huolimatta häntä pidettiin edelleen vangittuna Conciergeriessä.
Seuraavaksi häntä syytettiin valtion turvallisuutta uhkaavasta juonittelusta. Kun hänelle ei sallittu minkäänlaista puolustusta, Fréteau de Saint Just tuomittiin ja teloitettiin giljotiinilla 26.  prairial-kuuta vallankumouksen vuonna II eli 26. kesäkuuta 1794.
29. syyskuuta 2007 avattiin Pariisin yliopiston Melunin toimipisteen 20-vuotisjuhlan kunniaksi hänen nimeään kantava kokous- ja neuvottelukeskus Emmanuel Fréteau de Saint-Just.
Aiheesta muualla

Vaux-le-Pénilin linnan kotisivut (ranskaksi)(englanniksi)
Eteläinen hautausmaa

Uurnahautausmaan muistomerkki. Jumala on kallioni, minun osani iankaikkisesti. PS. 73:26
Vakaumuksensa puolesta kaatuneiden muistomerkki. 1918. Demokratian puolesta kaatuivat ja murhattiin. Annoitte kaikkenne. Muistonne velvoittaa.
Eteläinen hautausmaa on Ikaalisten Hakumäessä sijaitseva 1800-luvun lopulla käyttöönotettu hautausmaa. Sinne haudataan nykyään vain vanhoihin sukuhautoihin. Hautausmaan muistolehto on valmistunut vuonna 2006.
Yhdysvaltain presidentinvaalit 1852

Yhdysvaltain presidentinvaalit 1852 järjestettiin 2. marraskuuta 1896. Vaalit voitti demokraatti Franklin Pierce haastajanaan whig-puolueen Winfield Scott. Pierce sai äänestyksessä 254 valitsijamiestä Scottin 42 valitsijamiesääntä vastaan. Nämä olivat viimeiset vaalit, joissa whigit toimivat päävastustajana demokraateille.
Tulokset

Yhdysvaltain presidentinvaalit 1852
| Presidenttiehdokas | Presidenttiehdokas | Puolue | Kotiosavaltio | Kansanäänet> Määrä | Kansanäänet>  % | Valitsijamiesäänet |
| --- | --- | --- | --- | --- | --- | --- |

|  | Franklin Pierce | Demokraatit | New Hampshire | 1 601 274 | 50,8 | 254 |
|  | Winfield Scott | Whig | New Jersey | 1 386 580 | 43,9 | 42 |
|  | John P. Hale | Free Soil | New Hampshire | 155 210 | 4,91 | 0 |
Aiheesta muualla

Geoelections - Kartta vuoden 1852 presidentinvaalien annetuista äänistä (englanniksi)
Faucogney-et-la-Mer

| Faucogney-et-la-Mer |
| --- | --- |

 vaakuna
 Faucogney-et-la-Mer
 Koordinaatit: 47°50′34″N, 6°33′51″E 
Valtio:  Ranska
Alue:  Burgundi-Franche-Comté
Departementti:  Haute-Saône
Arrondissementti:  Lure
Pinta-ala:  
 – Kokonaispinta-ala:  14,1 km²
Väkiluku (2014):  561 
 – Väestötiheys:  39 as./km²
Kunnan numero:  70227
Infobox OKVirheellinen NIMI-arvo: 
Faucogney-et-la-Mer on kunta itäisessä Ranskassa Haute-Saônen departementissa Burgundi-Franche-Comtén alueella.
Faucogney-et-la-Mer oli viimeinen kylä joka antautui, kun Ludvig XIV valloitti Franche-Comtén vuonna 1674. Saint-Martinin kirkon paikalla on ollut kirkko jo 400-luvulta lähtien.  Kirkosta on näkymät Breuchinjoen laaksoon.
Saint-Martinin kirkko
Aiheesta muualla

Kuvia tai muita tiedostoja aiheesta Faucogney-et-la-Mer Wikimedia Commonsissa
Fanny Cerrito

Fanny Cerrito
Fanny Cerrito, koko nimeltään Francesca Teresa Giuseppa Raffaela Cerrito (11. toukokuuta 1817 Napoli – 6. toukokuuta 1909 Pariisi), oli italialainen balettitanssija. Hän syntyi Napolissa ja sai opetusta Carlo Blasisilta.
Myöhemmin Cerrito opiskeli Jules Perrot'n ja Arthur Saint-Léonin johdolla, joista jälkimmäisen kanssa hän oli naimisissa vuosina 1845–1851. Hänellä oli huomattavia rooleja muiden muassa Cesare Pugnin säveltämien balettien Ondine (1843) ja Pas de Quatre (1845) kantaesityksissä. Molempiin koreografian oli luonut Jules Perrot.
Cerriton debyytti tapahtui Teatro San Carlossa vuonna 1832. Hän oli vuosina 1838–1840 La Scalan prima ballerina ja saavutti piakkoin menestystä kansainvälisellä urallaan. Elinaikanaan Cerrito oli yhtä maineikas kuin Marie Taglioni ja hänen suuri kilpailijansa Fanny Elssler.
Cerrito yritti jatkaa uraansa Pietarissa, Venäjällä, mutta palasi jo vuonna 1857 Englantiin, jossa hän piti jäähyväisesiintymisensä. Hänellä oli vuonna 1853 syntynyt avioliiton ulkopuolinen tytär. Hän vietti myöhemmät vuotensa poissa julkisuudesta ja kuoli toukokuussa 1909 viisi päivää ennen kuin olisi täyttänyt 92 vuotta.
Aiheesta muualla

Kuvia tai muita tiedostoja aiheesta Fanny Cerrito Wikimedia Commonsissa
Eteläinen kylpylä

| Eteläinen kylpylä |
| --- | --- |

Sijainti:  Archaía Olympía, Elis, Länsi-Kreikka  Kreikka
Koordinaatit:  37°38′14″N, 21°37′48″E
Rakennustyyppi:  kylpylä
 Osa Unescon maailmanperintökohdetta Olympian arkeologinen alue 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Eteläinen kylpylä on nimitys, jota käytetään yhdestä antiikin aikaisesta roomalaisesta kylpylästä Olympiassa Kreikassa. Sen rauniot sijaitsevat Olympian arkeologisella alueella Archaía Olympían kunnassa.
Kylpylä rakennettiin roomalaisella ajalla alueen monien muiden tuon ajan kylpylöiden ohella. Se sijaitsi nykyisen nimityksensä mukaisesti Olympian temenos-alueen eli Altiksen ja Zeuksen temppelin eteläpuolella ja heti Leonidaionin itäpuolella. Kylpylä oli Kreikan ensimmäinen, jossa käytettiin roomalaisten kehittämää hypokaustitekniikkaa, jossa kuuma ilma johdettiin kiertämään kuumien kylpytilojen lattian alla ja seinien sisällä. Rakennuksen lattiat oli koristeltu mosaiikein.
Östersunds FK

Östersunds Fotbollsklubb on ruotsalainen jalkapalloseura Östersundin kaupungista. Se perustettiin 31. lokakuuta 1996, kun Ope IF:n, IFK Östersundin ja Östersund/Torvalla FF:n edustusjoukkuetoiminta yhdistettiin. Vuonna 1997 kolmikon seuraksi liittyi myös Frösö IF.
Östersunds IF:n edustusjoukkue nousi kaudelle 2016 ensimmäistä kertaa seurahistoriassa maan korkeimmalle sarjatasolle Allsvenskaniin. Ennen kautta 2013 joukkue oli pelannut pääasiassa Ruotsin kolmostasolla. Joukkue pelasi kuusi kautta pääsarjassa ja sijoittui parhaimmillaan viidenneksi kaudella 2017. Se putosi Superettaniin kaudeksi 2022.
Kotiottelunsa joukkue pelaa kesällä 2007 avatulla Jämtkraft Arenalla, johon mahtuu 9 500 katsojaa. Nousukaudella 2015 joukkueen katsojakeskiarvo Superettanissa oli 3 857.
Libya-yhteistyösopimus

Östersunds FK solmi tammikuussa 2014 puolen miljoonan kruunun arvoisen sopimuksen Libyan hallituksen kanssa. Sopimuksen mukaan seura harjoittaa ja opettaa vuosittain yhteensä 250:tä libyalaista nuorta miestä.
Aiheesta muualla

Seuran kotisivut
Estádio Nacional

| Estádio Nacional |
| --- | --- |

Sijainti:  Cruz Quebrada - Dafundo, Algés, Linda-a-Velha e Cruz Quebrada-Dafundo, Portugali
Koordinaatit:  38°42′32″N 9°15′39″W﻿ / ﻿38.70881°N 9.26083°W﻿ / 38.70881; -9.26083
Rakennustyyppi:  Jalkapallostadion ja kulttuuriperintö
Suunnittelija:  Miguel Simões Jacobetty Rosa (en)
Valmistumisvuosi:  10. kesäkuuta 1944
Omistaja:  Instituto do Desporto e Juventude (d)
Käyttäjä:  Portugalin jalkapallomaajoukkue
 fiEstádio Nacional 
  
Estádio Nacional on yleisurheilu- ja jalkapallostadion Oeirasin kunnassa lähellä Portugalin pääkaupunkia Lissabonia.
Se otettiin käyttöön 10. kesäkuuta 1944 ja sen kapasiteetti on 32 000 istumapaikkaa. Stadionilla pelataan yleensä Portugalin cupin loppuottelu, ja vuonna 1967 se toimi Euroopan Cupin loppuottelun näyttämönä. Vuonna 1955 stadionilla pelattiin Euroopan Cupin historian ensimmäinen ottelu Sportingin ja Partizanin välillä. Stadionin arkkitehtoninen erikoisuus on toisen pääkatsomon puuttuminen kokonaan.
Aiheesta muualla

Kuvia tai muita tiedostoja aiheesta Estádio Nacional Wikimedia Commonsissa
Fatuma Roba

| Mitalit> Maa:   Etiopia.Naisten yleisurheilu. Olympialaiset  | Mitalit> Maa:   Etiopia.Naisten yleisurheilu. Olympialaiset  | Mitalit> Maa:   Etiopia.Naisten yleisurheilu. Olympialaiset  | Maa:   Etiopia> Naisten yleisurheilu. |
| --- | --- | --- | --- |
|  Kultaa | Atlanta 1996 | maraton |  |
Fatuma Roba (s. 18. joulukuuta 1973 Arsi) on etiopialainen kestävyysjuoksija.
Roban suurin saavutus on maratonin voitto Atlantan olympialaisissa 1996. Seuraavana vuonna hänestä tuli ensimmäinen afrikkalainen Bostonin maratonin voittanut naisjuoksija ajalla 2.26.24. Hän voitti Bostonin maratonin myös 1998 ja 1999. Tokion maratonilla 1999 hän sijoittui toiseksi ja 1999 MM-kisoissa Sevillassa neljänneksi. Vuonna 2000 hän juoksi vielä Bostonin maratonin kolmanneksi.
Roban ennätykset ovat 10 000 metrillä 32.25 (2000), puolimaratonilla 1.09.01 (2001) ja maratonilla 2.23.21 (1998).
Aiheesta muualla

Fatuma Roba Kansainvälinen yleisurheiluliitto. (englanniksi)
Sporting-heroes.net: Fatuma Roba
Naisten maratonin olympiavoittajat
Écrinsin kansallispuisto

Écrinsin kansallispuisto on luonnonsuojelualue Ranskan kaakkoisosassa Grenoblen eteläpuolella. Puiston pinta-ala on 918 neliökilometriä, ja sen korkeimmat huiput kohoavat yli neljään kilometriin.
Puistoa hallitsevat lehtikuusimetsät. Harvinaisiin kasvilajeihin kuuluu tikankonttikasveja, ruskolilja ja varjolilja. Puistoon on istutettu 1970-luvulla vuorikauriita.
Yodogawa-ku

| Yodogawa-ku (淀川区) |
| --- | --- |
 Katu Jūsōn kaupunginosassa
 Yodogawan suuralueen sijainti.
 Koordinaatit: 34°43′16″N, 135°29′12″E 
Valtio:  Japani
Alue:  Kansai
Prefektuuri:  Osakan prefektuuri
Kaupunki:  Osaka
Pinta-ala:  
 – Kokonaispinta-ala:  12,64 km²
Väkiluku (2013):  173 146
 – Väestötiheys:  13 698 as./km²
Infobox OKVirheellinen NIMI-arvo: 
Yodogawa-ku (jap. 淀川区) on yksi Osakan kaupungin 24:stä suuralueesta. Se sijaitsee kaupungin pohjoisosassa Yodogawa- ja Kanzakigawa-jokien välissä. Etelässä se rajautuu Yodogawaan ja sen takana Kitan suuralueeseen, idässä Higashiyodogawan suuralueeseen, pohjoisessa Kanzakigawaan ja sen takana Hyōgon prefektuurin Amagasakin kaupunkiin sekä Osakan prefektuurin Suitan ja Toyonakan kaupunkeihin ja lännessä Nishiyodogawan suuralueeseen. Yodogawa-kun pinta-ala on 12,64 neliökilometriä ja siellä on 173 146 asukasta (vuonna 2013).
Suuralue on muodostettu vuonna 1925 ja nykyisen nimensä se sai vuonna 1974. Se on kehittynyt ja kasvanut etenkin sen jälkeen, kun Shin-Ōsakan rautatieasema valmistui sen alueelle Tokioon vievän Tōkaidō Shinkansen -suurnopeuslinjan pääteasemaksi. Linjan jatke San’yō Shinkansen kulkeekin suuralueen läpi itä-länsisuunnassa. Alueella toimii erityisesti kaupallisia yrityksiä kuten tukku- ja vähittäisliikkeitä, mutta myös metalli- ja konepajateollisuutta.
Yodogawan suuraluetta palvelevat Shinkansen-linjojen lisäksi Osakan metron Midōsuji-linja, JR Westin Tōkaidō-päälinja ja Tōzai-linja sekä Hankyū-rautateiden Kioto-linja, Takarazuka-linja ja Kōbe-linja.
Aiheesta muualla

Kuvia tai muita tiedostoja aiheesta Yodogawa-ku Wikimedia Commonsissa
Yodogawan suuralueen internetsivut (japaniksi) (englanniksi) (koreaksi) (kiinaksi)
Osakan suuralueet
Abeno-ku
Asahi-ku
Chūō-ku
Fukushima-ku
Higashinari-ku
Higashisumiyoshi-ku
Higashiyodogawa-ku
Hirano-ku
Ikuno-ku
Jōtō-ku
Kita-ku
Konohana-ku
Minato-ku
Miyakojima-ku
Naniwa-ku
Nishi-ku
Nishinari-ku
Nishiyodogawa-ku
Suminoe-ku
Sumiyoshi-ku
Taishō-ku
Tennōji-ku
Tsurumi-ku
Yodogawa-ku